黃策

黃策（），字嘉猷，號澄泉，陝西西安府咸寧縣（今屬西安市）匠籍山西蒲州人，明朝政治人物。

 生平 
嘉靖三十一年（1552年）壬子科陝西鄉試第四十三名。隆慶五年（1571年）辛未科進士。吏部觀政，次年，任河南尉氏縣知縣馬羲則、高桂《尉氏縣志·卷二》。明神宗萬曆四年（1576年），升南京刑部主事，五年降为六安州判官，居数月，復升山東臨淄縣知縣，不久升揚州府同知，十五年升南京工部员外郎，升郎中，十八年累官直隸保定府（今河北省保定市）知府《畿輔通志·卷五十九》陳大經、楊生芝、黄家鼎《咸寧縣志·卷五》作保定縣知縣。，二十年去職，二十六年卒，年六十八。明中憲大夫直隶保定府知府澄泉黄公暨配誥封宜人盧氏合葬墓志铭亞中大夫两淮都轉運鹽使司運使前刑部廣東清吏司郎中知四川順慶湖廣岳州府事咸寧眷生李蘇撰賜進士第文林郎前四川富顺縣令同邑友人秦可貞書奉訓大夫知直隸灤州事年家晚生梁九赋篆澄泉公殁二年，厥嗣君桂馨等卜萬曆辛丑十一月二十六日启公元配誥封宜人盧氏墓而合葬焉。以予侄方升，公婿也，俾为状，偕来谒予，請銘。予髫時与公同选为邑庠弟子员，既而後先舉于鄉，随累歲同講秇，每与计偕北上，行同旅，至同邸者又三，公，予契友也，知公者，孰如予，可能不志其墓哉！按状，公姓黄氏，諱策，字嘉猷，别號澄泉，世为咸寧望族。大父諱孟埙，纯德潔行，名著于鄉，生公父南橋公諱世魁，以公，誥贈奉政大夫，配贈宜人朱氏，生公。公生而颖敏，十歲能文，治尚書，嘉靖戊申才總丱，游黌，壬子舉鄉試，辛未登進士第，授河南尉氏縣尹，邑近省衢，衝疲號難治。公一意撫摩，民大甦息，治行稱中州第一，考最，蒙恩公父母及妻，俱膺敕命贈封。已而升南京刑部主事，公素剛直，耻为媕阿，鄰邑尹有啣公者，陰中以他事，無何，謫六安州判。先是去尉，行李蕭然，聞謫，人共冤之。居数月，誣謗囗明，天曹復升公为山東臨淄縣尹，淄，齊都故墟，習尚古，稱多詐。公以誠化之，風俗顿更，政聲再振，寻升揚州府同知。维揚商賈成淵，吏治半属財貨，蒞者多染于詞。公操行愈益嚴，清望腾播，四载考绩，重蒙囗囗南橋公为文林郎，加贈奉政大夫，朱孺人加贈宜人，盧孺人進封宜人焉。未幾，升南京工部员外郎，随遷本部郎中，在署四年，名譽日彰，升直隶保定府知府。府属近都要郡，軍民襍處，公为理期月，吏畏民懷，郡中不寒而栗。第多近貴，干請紛遝，公恒正色，郤之不少假借，眾以此怨之，遂累有危言撼公者，公嘆曰：際此命也，可以去矣。乃疏請辞官，囗再上得俞，命致仕云，時萬曆壬辰歲也。歸即杜門謝客，不妄交游，不囗家计，行身以俭，教子以勤。居常開樽獨酌，間多题咏，以釋郁憤之懷。閭黨罕見其面，盖其天性刚介，不能与時囗囗，以故宦途坎壈，俄起俄仆，然亦恬不動念，迺卒以澹泊鎮靜，终享榮名，其器度宏遠矣。平生善飯，掛冠後體健神强，詎意其一疾竟不起也。呜呼惜哉！距生於嘉靖辛卯十月二十一日，卒於萬曆戊戌八月初十日，享壽六十又八。元配盧宜人，为誥贈湖廣按察司副使盧公维女，其婦德纯至，及生没歲月，見公自撰志中。公生男子五，盧宜人出者二，俱蚤殤。長桂馨，太學生，娶沈氏，引禮沈公朴女，册室楊氏出；次桂穠，業儒，聘朱公光霽女，侧室藍氏出；次桂盛，尚幼，侧室王氏出。女子六，一適癸未進士铜梁縣尹郭君陞，一適予侄己卯舉人李方升，一適邑庠生許君從豫，一適儒士桑君堅，俱盧宜人出；一許庠生石公珩子，一許永寧州守宜公訓子，俱王氏出。孫男子三：用礪、用舟、用霖，俱桂馨出。呜呼！公起家進士，入为郎署，出为守令，可稱通顯矣。歷官二十餘年，囗章重被，門閥增高，克光奉政公之舊，可誠孝矣。有子有孫，方興赫奕，可稱慈矣。夫進取退休，才節也；光前裕後，榮享也。令始令终，豈不大丈夫哉！是宜有銘，銘曰：矯矯黄公古遗直，秉正不回介而力。用舍恬無喜欢愠色，守令宜民克盡職。囗章重被光先德，道屈時違歛鳳翼。子孫振振後何極，文章繼起仍華國。我銘永耀貞珉勒，黄公榮名垂千億。    不肖男桂馨桂穠桂盛泣血上石  卜大慶並男楨刻

 家族 
曾祖父黃鵬；祖父黃孟塤，壽官；父黃世魁，七品散官。母朱氏；繼母孟氏。慈侍下。

参考文献

C
Category:蒲州人
Category:匠籍進士
Category:嘉靖三十一年壬子科陝西鄉試舉人
Category:明朝尉氏縣知縣
Category:南京刑部主事
Category:明朝六安州知州
Category:明朝扬州府同知
Category:明朝保定府知府
Category:明朝臨淄縣知縣
Category:南京工部员外郎
Category:南京工部郎中